Eden's Crush

„Eden’s Crush“ buvo merginų pop ir R&B muzikos grupė iš Jungtinių Amerikos Valstijų, susikūrusi realybės šou „Popstars“ metu. Grupė susikūrusi 2001 m. iširo po vienerių metų karjeros. Ją sudarė Ivette Sosa, Maile Misajon, Ana Maria Lombo, Nicole Scherzinger, Rosanna Tavarez.

Istorija 

Grupės narės turėjo dominikiečių, ruertorikiečių, rusų, filipinų, havajiečių, airių, vokiečių ir kolumbiečių kraujo. Grupė geriausiai žinoma dėl savo debiutinio singlo „Get Over Yourself (Goodbye)“, kuris gerai pasirodė Kanados tope Canadian Singles Chart ir pasiekė top 10-tuką Hot 100 tope. Pirmajam singlui buvo sukurtas vaizdo klipas. Antrasis grupės singlas „Love This Way“ buvo ne toks populiarus, tačiau gavo daug radijo stočių dėmesio.

Jų debiutinis studijinis albumas „Popstars“ buvo atestuotas auksiniu ir pasiekė #6 poziciją Billboard 200 tope, tačiau neprilygo kitų šalių „Popstars“ laidos nugalėtojų pardavimais. Tačiau per tris savaites buvo parduoda daugiau nei 150 tūkst. albumo kopijų. Fergie iš „Black Eyed Peas“ parašė dainai „What’s Good 4 The Goose“ žodžius su savo buvusios grupės „Wild Orchid“ narėmis. Tada Nicole susipažino su Fergie ir vėliau, 2003 m., supažindino su will.i.am. Papildoma daina „Promise Me“ pirmiau buvo pasiūlyta Jennifer Lopez, tačiau ji atsisakė.

2001 m. grupė pasirodė „*NSync“ koncertiniame ture „Pop Odyssey Tour“ bei atliko pasirodymus kartu su Jessica Simpson jos ture „DreamChaser Tour“.

Tais pačiais metais norėdama išreklamuoti savo albumą ir pirmąjį singlą „Eden’s Crush“ pasirodė seriale „Raganaitė Sabrina“ ir buvo tada žinomos kaip „Popstars“. Be to, jos pasirodė ant „FHM“ viršelio.

Grupė 2002 m. iširo dėl grupės įrašų kompanijos susijungimo su kita kompanija, taip pat dėl merginų solo projektų bei nesantaikos grupėje. Grupė prieš išyrimą norėjo perleisti savo debiutinį albumą ispanų kalba. 2003 m. knygoje „The History of Bubblegum Pop“, išleistoje Jungtinėje Karalystėje, parašyta, jog manoma, kad britų „Popstars“ grupė „Girls Aloud“ tik metus išsilaikys muzikos padangėje, o „Eden’s Crush“ turės ilgą karjerą. Tačiau „Girls Aloud“ vis dar kartu. „Girls Aloud“, „The Saturdays“ ir „Sugababes“ yra 3 pagrindinės merginų muzikos grupės, kurios varžosi su Nicole Scherzinger grupe „Pussycat Dolls“.

Dainų kūrėja Kara DioGuardi, kuri taip kūrė „Eden’s Crush“ grupei, padėjo kurti dainas su Scherzinger albumams „PCD“ bei „Her Name is Nicole“. Nicole teigia, jog grupėje buvo nesutarimų, bei ši patirtis ją užgrūdino.

Diskografija

Albumai 
Popstars (2001 m. gegužė)
 „What’s Good 4 The Goose“ (Blackman/Cham/Ferguson/McLaughlin/Ridel/Dawkins/Renee Sandstrom)
 „Let Me Know“ (Klaus Derendorf/Ascencio/Jeeve)
 „Get Over Yourself“ (Gerrard/Keller/Vice)
 „Anywhere But Here“ (Kopatz/Kasha)
 „Love This Way“ (Harman/Golde/Livingston)
 „No Drama“ (Burris/Loftin)
 „I Wanna Be Free“ (G-Sleep/Ascencio/Jeeve/Nubar/Klaus Derendorf)
 „The Glamorous Life“ (Prince)
 „1,000 Words (Mil Palabras)“ (Hunter/Jeeve/Klaus Derendorf)
 „Two Way“ (Kara DioGuardi/Brain/Young)
 „It Wasn’t Me“ (Marvel/Holland)
 „You Know I Can“ (Kipner/Goldmark/Frank)
 „Promise Me“ (papildoma daina)

Singlai 
„Get Over Yourself“ (2001 m. kovas)
 „Get Over Yourself“ (Gerrard/Keller/Vice)
 „Get Over Yourself“ (instrumentinė versija)
 Ana Maria Žinutė
 Ivette Žinutė
 Maile Žinutė
 Nicole Žinutė
 Rosanna Žinutė
 „Solo Piensas En Ti“ („Get Over Yourself“ – ispaniški žodžiai: Connie Blue Puche)
 Eden’s Crush Žinutė (anglų kalba – paslėpta daina)
 Eden’s Crush Žinutė (ispanų kalba – paslėpta daina)

„Love This Way“

Po išsiskyrimo 

 Ivette Sosa pasirodė daugelyje vaizdo klipų, keliose MTV laidose kaip šokėja. Ji taip pat yra aktorė, daugiausiai pasirodanti miuzikluose. Be to, pasirodė filme „Chasing Papi“.
 Maile Misajon ištekėjo ir dabar daugiausiai yra pritariamoji dainininkė. Ji taip pat pagelbėjo projektuoti Red Buddha Lounge. Ji dabar prisistato kaip kantri ir pop atlikėja.
 Ana Maria Lombo dabar dirba prie savo solinio debiutinio studijinio albumo ispanų kalba. Ji turi drabužių kolekciją pavadinimu „The Miracle Pant“.
 Nicole Scherzinger yra pagrindinė grupės „The Pussycat Dolls“ dainininkė. Ji taip pat turi sukūrusi keletą solo bei duetų įrašų.
 Rosanna Tavarez yra pramogų pasaulio žurnalistė. Ir iki šiol veda kai kurias laidas.

Šaltiniai

Nuorodos 
 Topų istorija
 

Eden’s Crush
Eden’s Crush
Merginų grupės